10/05/2019 | Administración LocalMunicipal
Santiago de Compostela
Departamento de Tráfico. Xestión de Multas
Borrador definitivo da Ordenanza da ORA

O Pleno da Corporación aprobou inicialmente o 21 de febreiro de 2019, a modificación puntual da data 27 de marzo de 2015, publicado o anuncio de exposición pública no Boletín Oficial da Ordenanza do Sistema de Ordenación e Regulación do Servizo da O. R. A. e Aparcamento de Residentes, publicado no BOP nº 50 de 13 de marzo de 2019, rematado o prazo de exposición pública sen que se presentaran reclamacións ou suxestións, enténdese aprobada definitivamente a modificación puntual da Ordenanza do Sistema de Ordenación e Regulación do Servizo da O. R. A. e Aparcamento de Residentes, conforme ao establecido no artigo 49 da Lei 7/1985, do 2 de abril, reguladora das bases do réxime local, modificada pola Lei 57/2003, do 16 de decembro. En cumprimento do esixido polo artigo 70.2 da Lei 7/1985, procédese a publicar o texto íntegro da Ordenanza. Santiago a 6 de maio de 2019 O CONCELLEIRO DE ESPAZOS CIDADÁNS, DEREITO A VIVENDA, MOBILIDADE E RELACIÓNS VECIÑAIS Decreto Delegación 23-06-2017 Christian James Nasar Sofron O tráfico e o aparcamento teñen unha grande influencia na calidade ambiental e de vida das nosas cidades. A regulación de ambos nas vías urbanas, competencia dos Concellos, pretende conseguir un uso equitativo dos espazos de aparcamento, ao mesmo tempo que fomentar a utilización do transporte público, promover o uso peonil das rúas e favorecer a fluidez do tráfico rodado. A implantación dun sistema de aparcamento regulado, con limitación horaria para a permanencia nun mesmo espazo de aparcamento é, entre outros, un instrumento adecuado para acadar os obxectivos municipais. Para o funcionamento do sistema de aparcamento regulado é preciso elaborar unha disposición de carácter xeral que estableza as condicións de xestión do servizo. Esta Ordenanza ten por obxecto a regulamentación do servizo de ordenación e regulación de aparcamento, servizo público municipal que pretende regular os espazos de aparcamento en superficie dispoñibles na cidade. As prazas de aparcamento en superficie na cidade de Santiago de Compostela divídense en dous ámbitos: reguladas e libres. En cada un deles distinguimos as prazas ordinarias e as reservas. Esta Ordenanza regula o uso de aparcamento en toda a área regulada e libre, nas prazas ordinarias e nas reservas para persoas con mobilidade reducida, paradas de autobuses, taxis e reservas para ambulancias, así como os diferentes réximes para a súa correcta utilización. O artigo 25.2. b da Lei 7/1985, de 2 de Abril, Reguladora das Bases de Réxime Local que atribúe ao Municipio, nos termos da lexislación do Estado e das Comunidades Autónomas, competencias sobre “ordenación do tráfico de vehículos e persoas nas vías urbanas”. O artigo 7 do Texto Refundido da Lei sobre Tráfico, Circulación de Vehículos a Motor e Seguridade Viaria, aprobado por Real Decreto Lexislativo 339/1990 de 2 de Marzo, que concreta as competencias municipais sobre esta materia, e en particular, refírese nos seus apartados b), c) e d), as seguintes: b) Á regulación, mediante Ordenanza Municipal, dos usos das vías urbanas, facendo compatible a equitativa distribución dos aparcamentos entre todos os usuarios coa necesaria fluidez do tráfico rodado e co uso peonil das rúas, así como o establecemento de medidas de estacionamento limitado, co fin de garantir a rotación dos aparcamentos. c) Á inmobilización dos vehículos en vías urbanas cando non dispoñan de títulos que habiliten o estacionamento en zonas limitadas en tempo ou excedan da autorización concedida ata que se logre a identificación do condutor. A retirada dos vehículos das vías urbanas e o posterior depósito daqueles cando obstaculicen ou dificulten a circulación ou supoñan un perigo para esta ou se atopen incorrectamente aparcados nas zonas de estacionamento restrinxido, nas condicións previas para a súa inmobilización neste mesmo artigo. Do mesmo xeito, a retirada de vehículos nas vías interurbanas e o posterior depósito destes, nos casos e condicións que regulamentariamente se determinen. No exercicio das competencias atribuídas aos municipios pola normativa referenciada elaborouse un proxecto de nova Ordenanza Reguladora do Aparcamento no Concello de Santiago de Compostela que ven así a substituír o Título III da vixente Ordenanza de Circulación e uso da Vía Pública do 6 de marzo de 1998 e as súas modificacións posteriores.” CAPÍTULO I: OBXECTO DA ORDENANZA E ÁMBITO DE APLICACIÓN CAPÍTULO II: RÉXIMES CAPÍTULO III: DISPOSICIÓNS COMÚNS AO RÉXIME XERAL CAPÍTULO IV: DISPOSICIÓNS COMÚNS AOS RÉXIMES EXCEPCIONAIS CAPÍTULO V: APLICACIÓN DA ORDENANZA CAPÍTULO VI: RÉXIME ESPECIAL CAPÍTULO VII: RÉXIME DAS ÁREAS RESERVADAS. CAPÍTULO VIII: ACTIVIDADES DIFERENCIADAS CAPÍTULO IX: DISPOSICIÓNS COMÚNS CAPÍTULO X: INFRACCIÓNS E SANCIÓNS Artigo 1.- Esta Ordenanza ten por obxecto a regulación do servizo de ordenación e regulamentación do aparcamento (en adiante ORA), nas prazas ordinarias e nas reservas para persoas con mobilidade reducida, paradas de autobuses e taxis e reservas para ambulancias, así como os diferentes réximes para a súa correcta utilización. Este é un servizo público que pretende a regulación dos espazos de aparcamento en superficie dispoñibles na cidade, fixando os tempos máximos de permanencia para lograr unha rotación dos vehículos que permita optimizar o uso dun ben escaso como é o do dominio público dedicado para tal fin, así como a priorización de uso do dominio público por parte dos residentes, nas circunstancias establecidas na presente Ordenanza. Os espazos nos que se implante o sistema de estacionamentos ORA, regulados na presente Ordenanza, dividiranse en zonas delimitadas e indicadas mediante a oportuna sinalización horizontal e vertical, en cor azul ou verde; segundo se trate do réxime xeral ou o réxime excepcional de residentes, respectivamente. As zonas serven para delimitar a área na que é válido o título habilitante ou dispositivo electrónico autorizado e o espazo no que, esgotado o período máximo establecido para os diferentes sectores, non é posible estacionar ata pasadas dúas horas. En cada sector rexerá un tempo máximo de estacionamento e as disposicións particulares que se establezan. Como anexos a esta Ordenanza inclúense unha relación coas rúas e prazas nas que se aplicará o sistema de regulación de aparcamento. A determinación dos sectores e rúas ou futuras ampliacións que comprende este réxime de actuación determinarase pola Xunta de Goberno Local, a proposta do Concelleiro Delegado de Tráfico e Mobilidade e previos os informes técnicos oportunos. Artigo 2.- O ámbito de aplicación desta Ordenanza é o termo municipal do Concello de Santiago, dentro do territorio delimitado ao efecto. Artigo 3.- A zona de regulación de aparcamento divídese en diversos réximes, debidamente indicados e delimitados mediante a sinalización vertical e horizontal oportuna: a) Réxime ordinario no que se distingue: unha zona de curta duración, unha zona xeral, dividida en sectores segundo o anexo V e unha zona de longa duración. Todas elas sinalizadas en cor azul. b) Réximes excepcionais, entre os que destaca o réxime de residentes sinalizado en cor verde. Artigo 4.- Zonas O. R. A. Xeral. As rúas ou prazas actualmente reguladas figuran no Anexo I, e divídese en sectores que figuran recollidos no Anexo V, que incorpora planos coa súa delimitación. Serán usuarios/as, as persoas que previo o pagamento das tarifas establecidas na correspondente Ordenanza Fiscal, estacionen nas zonas delimitadas para tal fin, un tempo máximo de cento vinte minutos, previa obtención do título habilitante (tícket) ou dispositivo electrónico autorizado. Finalizado o tempo abonado para aparcar, os condutores deberán deixar a praza de aparcamento da zona ORA, e do sector no que se atopa, non podendo regresar para aparcar no mesmo sector da referida zona ata transcorridas dúas horas. A autoridade municipal poderá decidir excluír desta obriga a aquelas zonas que así se relacionen nos anexos á presente ordenanza. Artigo 5.- Zonas O. R. A. de curta duración. As rúas ou prazas actualmente reguladas figuran no Anexo II. Serán usuarios e usuarias, as persoas que previo o pagamento das tarifas establecidas na correspondente Ordenanza Fiscal, estacionen nas zonas delimitadas para tal fin, un tempo máximo de sesenta minutos, previa obtención do título habilitante (tícket) ou dispositivo electrónico autorizado. A autoridade municipal poderá determinar a obrigatoriedade de abandonar o sector unha vez esgotado o tempo máximo para aparcar, contado dende a hora de obtención do primeiro tícket, podendo regresar para aparcar no mesmo unha vez transcorridas dúas horas. Artigo 6.- Zona O. R. A. de Longa Duración As rúas ou prazas actualmente reguladas figuran no Anexo III. Serán usuarias/os, as persoas que previo o pagamento das tarifas establecidas na correspondente Ordenanza Fiscal, estacionen nas zonas delimitadas para tal fin, un tempo máximo de 240 minutos, previa obtención do título habilitante (tícket) ou dispositivo electrónico autorizado. Artigo 7.- Residentes por domicilio Serán usuarios/as, as persoas que previa obtención dun distintivo de residentes, estacionen nas prazas de residentes da zona que lles corresponda ao seu domicilio de empadroamento. Diferenciáranse dous supostos: 1. Residentes por domicilio en zona ORA, que poderán estacionar nas rúas contidas no seu sector de residencia, segundo anexos I e V, previo pago da tarifa que a tal efecto se establecerá na ordenanza fiscal correspondente, e por un tempo máximo de 240 minutos. A estes efectos considéranse incluídas as rúas peonís ou sen prazas de aparcamento, próximas ás zonas regulada de estacionamento, segundo o plano que se xunta. Estes sectores poderán ser modificados por acordo da Xunta de Goberno Local.2. Residentes por domicilio en zona verde, que poderán estacionar na zona que lle corresponda de entre as que se relacionan no ANEXO IV da ordenanza. A Xunta de Goberno Local poderá determinar zonas específicas nas que os residentes poidan beneficiarse de ambos os dous supostos. Requisitos: Poderán obter o distintivo de aparcamento de residentes para un vehículo concreto, toda aquela persoa física que estando debidamente inscrita no padrón municipal do Concello de Santiago de Compostela, propietaria dun vehículo turismo, triciclo ou cuadriciclo cabinado que, de forma conxunta e inescusable, reúna os seguintes requisitos: a) Que o vehículo sexa propiedade da persoa física, residente habitual e efectivo en Santiago de Compostela, dado/a de alta no padrón municipal nalgún domicilio radicado dentro do ámbito territorial da zona para a que se solicita a tarxeta, para o suposto de residentes por razón de domicilio. Exceptuaranse deste requisito aqueles usuarios que dispoñan dun vehículo cun contrato de arrendamento financeiro (renting) ou aqueles que dispoñan dun vehículo de empresa coa que mantén relación laboral contractual. Considerarase aos efectos de aplicación desta ordenanza, propietario do vehículo quen así conste no permiso de circulación. b) Que o vehículo para o que se solicita o distintivo estea dado de alta no padrón do Imposto de Vehículos de Tracción Mecánica do Concello de Santiago de Compostela, e ao corrente no pago do referido imposto, e que o domicilio no que se paga o imposto coincida cos establecidos nos apartados anteriores. c) Que o solicitante e o vehículo para o que se interesa o distintivo non teña pendentes sancións por infracción á normativa de tráfico ou á presente Ordenanza, impostas por resolución firme en vía administrativa polo órgano competente do Excmo. Concello de Santiago. d) Que se trate dun vehículo turismo, triciclo ou cadriciclo cabinado. Nestes casos comprobarase a ficha técnica do vehículo e a clasificación do mesmo. e) Que o solicitante non sexa titular dunha praza de aparcamento en réxime de concesión nos aparcadoiros municipais. Documentación: Para obter o distintivo de residente por domicilio o interesado/a ou o seu representante deberá presentar no Rexistro Xeral do Concello, a seguinte documentación: a) Solicitude en impreso oficial presentada no Rexistro Xeral do Concello ou polo procedemento telemática que no seu día se habilite. b) Fotocopia do D. N. I. ou, para estranxeiros tarxeta de residencia, pasaporte ou documento análogo con validez recoñecida que acredite a personalidade do solicitante. No suposto de actuar por representación deberá acreditarse a mesma, aportando fotocopia de identificación do representante e autorización asinada polo representado. c) Permiso de circulación no que o solicitante figure como titular do vehículo e que o seu uso sexa particular (agás no suposto de vehículo en renting) d) Fotocopia do último recibo pagado do seguro. e) Declaración xurada de non ser titular dunha praza de aparcamento en réxime de concesión nos aparcadoiros municipais. Para obter o distintivo de aparcamento para residente con vehículo en réxime de arrendamento financeiro, deberá presentar, ademais contrato de leasing ou renting. No caso de que unha persoa física dispoña dun vehículo cedido pola súa empresa, deberá presentar unha autorización da empresa para facer uso do referido vehículo de maneira única e exclusiva, e fóra do horario de traballo. Non será necesario neste caso, acreditar que o solicitante é o propietario do vehículo nin que o servizo ao que se destina é particular. Dos documentos sinalados nos apartados b), c) e d), así como dos incluídos anteriormente acompañarase fotocopia, exhibíndose o seu orixinal, para o seu cotexo. Os resgardos orixinais en vigor que conteñan os datos esixidos, admítense en lugar dos documentos orixinais se estes non foron aínda emitidos. En todo caso, o domicilio que conste en todos os documentos deberá coincidir co do empadroamento, excepto o do DNI. O domicilio de empadroamento do solicitante, así como o abono do último recibo do Imposto de Vehículos de Tracción Mecánica serán comprobados, de oficio, pola Administración. Artigo 8. Residentes por traballo ou actividade profesional. Serán usuarios/as, as persoas que previa obtención dun distintivo de residentes, estacionen nas prazas de residentes da zona que lles corresponda ao seu domicilio de traballo ou actividade profesional. Diferenciaranse dous supostos: 1. Residentes por traballo en zona ORA, que poderán estacionar nas rúas contidas no ANEXO I, previo pago da tarifa que para o efecto se establecerá na ordenanza fiscal correspondente, e por un tempo máximo de 240 minutos.2. Residentes por traballo en zona verde, que poderán estacionar na zona que lle corresponda, dentro das que se relacionan no ANEXO IV da ordenanza. O custe do dito distintivo determinarase na Ordenanza Fiscal 3.17 Requisitos: Os mesmos que para os residentes por domicilio, agás que non existe a obriga de estar empadroado no Concello de Santiago. No seu lugar o solicitante deberá acreditar o domicilio de traballo ou actividade profesional nunha zona afectada pola zona azul ou pola zona verde, segundo sexa o caso. Documentación: Ademais da indicada no artigo anterior, deberá acreditar o domicilio de traballo mediante certificado de empresa no que figure o mesmo ou documento. Artigos 9. Residentes por Municipio. Serán usuarias, as persoas que previa obtención dun distintivo de residentes, estacionen na zona ORA Xeral, previo pago da tarifa establecida para residentes na ordenanza fiscal correspondente, durante un máximo de 240 minutos ou, en calquera das zonas verdes do Anexo IV, en horario de 8h a 20:30h. O custe do dito distintivo determinarase na Ordenanza Fiscal 3.17 Requisitos: Os mesmos que para os residentes por domicilio, agás que para os efectos de xustificar a residencia, será de abondo con estar dado/a de alta no padrón municipal do Concello de Santiago. Documentación: A mesma que para os residentes por domicilio. Artigo 9bis. (antigo artigo 29) Números de distintivos de aparcamento de residente: a) Concederase un distintivo de aparcamento de residente por persoa e vehículo. b) Poderá concederse un segundo e aínda un terceiro distintivo de aparcamento de residente para un mesmo domicilio ou a un mesmo titular, para un segundo ou terceiro vehículo, cando o condutor deste sexa o seu cónxuxe, parella de feito debidamente inscrita no rexistro ou descendente consanguíneo en liña recta en primeiro ou segundo grado do titular, sempre que estean empadroados no mesmo domicilio. Neste caso, os interesados deberán presentar, ademais da documentación contemplada nos artigos 7, 8 e 9 segundo proceda, fotocopia do Libro ou Libros de Familia, exhibíndose o seu orixinal, para o seu cotexo ou certificado de inscrición no rexistro de parellas de feito. En todo o caso, o número de distintivos de aparcamento de residente por razón de domicilio, non excederá de tres. Artigo 10. Características do sistema de xestión nos distintos sectores. As características básicas deste sistema de xestión son: a) Para estacionar nas zonas de aparcamento limitado, os usuarios deberán de obter a correspondente autorización de aparcamento, previo pago da taxa correspondente, no caso da expedición do título habilitante (tícket) ou dispositivo electrónico autorizado. b) Son autorizacións de aparcamento: - Os títulos habilitantes (tícket) expedidos nos parquímetros, previo pago, ben mediante moedas ou ben mediante tarxeta magnética ou chip autorizado, do importe requirido e fixado no cadro de tarifas, para o réxime ordinario. - Os dispositivos electrónicos autorizados. - Os distintivos de aparcamento de réximes excepcionais. c) O tempo máximo de estacionamento será o establecido para cada zona. d) Están obrigados por esta Ordenanza de regulación de estacionamento todos os/as propietarios/as e condutores de vehículos a motor, excepto os das motos e os ciclomotores de dúas rodas, que deberán estacionar nas zonas habilitadas para tal fin. e) Os parquímetros, previo abono da tarifa que corresponda, emitirán ao usuario un título habilitante (tícket) para o estacionamento, no que, entre outros datos, reflectirase a hora límite de estacionamento, e poderá establecer a zona e o sector no que se atopa, a data e a matrícula do vehículo. f) O título habilitante (tícket) colocarase no interior do vehículo, no cadro de mandos, de forma que sexa visible dende o exterior. Artigo 11. Horarios Nas zonas reguladas pola ORA aplicarase o seguinte horario: - Zonas Xeral, Longa e Algalia de Abaixo: De luns a Venres de 10 a 14 horas e de 16,30 a 20,30 horas. Sábados mañá de 10 a 14 horas. - Zona curta duración, agás Algalia de Abaixo: De luns a Venres de 8 a 14 horas e de 16,30 a 20,30 horas. Sábados mañá de 8 a 14 horas. O servizo estará en actividade unicamente os días laborables. A Xunta de Goberno Local poderá modificar os ditos horarios, arbitrando os medios necesarios para xeral coñecemento dos usuarios. A estes efectos, entenderase que existen diariamente dous servizos diferenciados, de mañá (ata as 14 horas) e de tarde (dende as 16:30). Artigo 12. Tarifas Serán as aprobadas polo órgano competente incluídas na Ordenanza denominada Taxa polo estacionamento de vehículos de tracción mecánica nas vías públicas municipais. Artigo 13. Anulación aviso de denuncia a) Anulación por exceso de horario inferior a media hora. No caso de exceder o tempo de estacionamento permitido no título habilitante, por menos de trinta minutos, o usuario poderá anular a tramitación da denuncia mediante a obtención dun segundo tícket especial de “exceso” no que constará a hora da súa expedición. Pasados os 30 minutos, poderá aínda anular a denuncia sacando un tícket especial de anulación, no prazo de 24 horas contando dende a hora da denuncia. b) Anulación por outros motivos. No caso de ser denunciado por non ter tícket ou sobrepaso maior de media hora, poderá anularse o aviso de denuncia ca obtención dun tícket especial de anulación. - Para o caso de ser denunciado por non ter tícket, esta operación estará dispoñible sempre que non exceda de 60 minutos contando dende a hora que figura no aviso de denuncia. - No caso de denuncia por sobrepaso maior de media hora, esta operación estará dispoñible durante 24 horas, contando dende a hora que figura no aviso de denuncia. A cantidade a aboar por calquera destes dous conceptos será a aprobada polo órgano competente incluída na Ordenanza 3.17 denominada Taxa polo estacionamento de vehículos de tracción mecánica nas vías públicas municipais. O abono da citada cantidade non supón que o vehículo denunciado poida continuar estacionado na rúa. En caso de nova denuncia, esta non poderá reiterarse ata transcorrido, como mínimo, o tempo máximo de estacionamento establecido para cada zona e sector, dende a formulación da anterior, e sempre que persista a infracción. Artigo 14. Control do estacionamento O control dentro do ámbito territorial de aplicación do sistema de regulación do aparcamento está encomendada aos controladores da ORA. Os controladores das zonas de estacionamento regulado (ORA) estarán obrigados a denunciar as infraccións referidas á normativa específica que regula as ditas zonas. As denuncias formuladas por este persoal tramitaranse como denuncias voluntarias conforme os requisitos e procedementos previstos no Texto Articulado da Lei sobre tráfico, circulación de vehículos e seguridade viaria e no Regulamento do procedemento sancionador en materia de tráfico. Na tramitación das mencionadas denuncias voluntarias identificarase ao controlador polo código do mesmo e como domicilio constará o da empresa adxudicataria. Artigo 15. Réximes excepcionais Considéranse réximes excepcionais aqueles que se rexen por normas diferentes ao réxime ordinario. Son de aplicación a estes réximes excepcionais as disposicións comúns do capítulo III. Considéranse tres tipos diferentes de réximes excepcionais: - Réxime de residentes - Réxime de vehículos de persoas con discapacidade - Réxime especial O titular do distintivo de aparcamento non poderá efectuar reclamación algunha nos casos nos que, por estar completamente ocupado o estacionamento da súa zona e sector, deba dirixirse a outro lugar a estacionar. Artigo 16. Distintivos de aparcamentos a) Os vehículos adscritos a algún dos réximes excepcionais deberán levar colocado o distintivo de aparcamento no seu interior, de forma que sexa facilmente visible dende o exterior. b) Os distintos modelos de distintivos de aparcamento son: - distintivo de aparcamento de residente por razón de domicilio (R) - distintivo de aparcamento de residente por razón de municipio (L) - distintivo de aparcamento de vehículo de persoas con discapacidade (M) c) Os distintivos de aparcamento conterán os seguintes datos: - o período de vixencia - a matrícula do vehículo autorizado, e no seu defecto, determinados díxitos - limitación horaria, no seu caso - limitación zonal, no seu caso Artigo 17. Vixencia dos distintivos de aparcamento Os distintivos de aparcamento teñen, como norma xeral, un período de vixencia bianual. Artigo 18. Solicitude dos distintivos de aparcamento O interesado deberá de solicitar a renovación do distintivo de aparcamento, para o vehículo bianualmente, agás para os vehículos de persoas con discapacidade que se renovará cada cinco anos, sen prexuízo dos cambios que puideran producirse na valoración da discapacidade que conlevará a perda da súa vixencia. A solicitude de renovación presentarase no Rexistro Xeral do Concello, nos Rexistros Auxiliares ou polo procedemento telemática que no seu día se habilite Artigo 19. Comprobación dos requisitos 1. O Concello de Santiago de Compostela poderá comprobar de oficio, en calquera momento, ou requirir ao interesado que acredite, calquera dos requisitos esixidos para a obtención do distintivo de aparcamento.2. Ademais da documentación a que se refire esta Ordenanza e as comprobacións, que no seu caso, poida realizar o Concello de Santiago de Compostela, tamén poderá esixir ao interesado que aporte cantos documentos considere necesarios para acreditar calquera extremo que non aparecera debidamente xustificado, ou comprobar a vixencia dos documentos presentados inicialmente. Artigo 20. Uso indebido do distintivo de aparcamento. O uso indebido do distintivo de aparcamento, faculta ao Excmo. Concello de Santiago de Compostela á retirada do mesmo, e a denegar a renovación por un período máximo de tres anos, sen prexuízo das sancións que, no seu caso, puideran imporse, de conformidade co preceptuado no capítulo referido as infraccións e sancións. Artigo 21. Modificación dos requisitos 1. Os titulares de distintivos de aparcamento están obrigados a comunicar ao Excmo. Concello de Santiago de Compostela, no prazo de quince días, calquera modificación con respecto á titularidade dos vehículos, residencia do propietario e demais datos e circunstancias tidas en conta na concesión dos referidos distintivos. Tamén deberán de proceder á devolución do dito distintivo.2. De non comunicarse as modificacións, o Concello de Santiago de Compostela, poderá denegar a renovación durante un período máximo ata tres anos, sen prexuízo das sancións que, no seu caso, puideran imporse.3. O interesado poderá solicitar un novo distintivo de aparcamento, para o cal, deberá, ademais de cumprir os requisitos, entregar o distintivo antigo. Artigo 22. Extravío do distintivo de aparcamento O titular dun distintivo de aparcamento é responsable do mesmo e do seu correcto uso. En caso de extravío poderá obter un duplicado, previo abono de 5,00 €. O documento duplicado identificarase como tal. Artigo 23. Non serán obxecto de aplicación desta ordenanza os seguintes supostos. As prescricións contidas na presente Ordenanza non serán de aplicación aos seguintes vehículos: 1. Motos e ciclomotores de dúas rodas e bicicletas nas prazas específicas debidamente sinalizadas, pois non están autorizadas a estacionar en zona ORA fóra das prazas reservadas para eles.2. Vehículos de auto-taxi cando o condutor estea presente realizando un servizo.3. Vehículos destinados á asistencia sanitaria que pertenzan á Seguridade Social, Cruz Vermella ou Protección Civil, así como as ambulancias cando se encontren na prestación dun servizo.4. Vehículos oficiais dos corpos de seguridade, exteriormente identificados, cando se encontren prestando un servizo.5. Vehículos oficiais de bombeiros exteriormente identificados, cando se encontren prestando un servizo.6. Vehículos eléctricos, identificados polo distinto “0 emisións” emitido pola Dirección Xeral de Tráfico. Artigo 24. Exención da propiedade do vehículo 1. No caso de que o vehículo turismo sexa o único que conste na vivenda e o seu condutor non sexa propietario do mesmo, concederase distintivo de residentes se cumpre os seguintes requisitos: a) Comprobarase, de oficio, o empadroamento no Concello de Santiago de Compostela b) O dono do vehículo é persoa con discapacidade e non posúe permiso de conducir c) Se existe un parentesco de consanguinidade en liña recta en primeiro grao entre ambos (pais ou fillos); se o condutor é titor legal do propietario do vehículo ou si se trata de cónxuxe ou parella de feito, acreditándoo cun certificado do rexistro.2. A solicitude será realizada polo condutor do vehículo e presentará como documentación adicional a dos artigos 7 a 9, os seguintes documentos: a) Libro de familia ou certificado estendido polo rexistro de parellas de feito b) Certificado de minusvalía do propietario do vehículo c) Se o solicitante e a persoa con discapacidade non tiveran ningún dos vínculos aos que se refire o presente artigo, o primeiro deberá presentar certificado médico que acredite a necesidade de axuda permanente, así como o contrato de traballo que une a ambos. Dos documentos sinalados nos apartados a) e b) do parágrafo anterior, acompañarase fotocopia, exhibíndose o seu orixinal, para o seu cotexo, do apartado c) exhibirase o orixinal. Como cidade de cabeceira dunha importante área metropolitana e sanitaria, a cidade precisa da posta en marcha de novas áreas de estacionamento de borde. A tal efecto estas áreas contarán cun réxime tarifario especial recollido na ordenanza fiscal e cuxa tarifa permitirá o estacionamento ao longo de todo o día. Artigo 26. Áreas reservadas ou reservas 1. Son áreas reservadas ou reservas as zonas e prazas de estacionamento cuxo uso está reservado de maneira exclusiva a certos vehículos o persoas habilitados coa preceptiva autorización ou permiso.2. As reservas ocupan un espazo físico na calzada, e o seu uso exclusivo pode ser permanente, ou estar limitado a certas horas e/ou días, e incluso pode indicarse o tempo máximo de estacionamento (reservas temporais). 3. Son áreas reservadas: a) reservas para persoas con mobilidade reducida b) áreas de carga e descarga c) paradas de autobús e taxi d) reservas para ambulancias e) reservas por obras e estadas f) reservas por motos ou bicicletas g) reservas para centros oficiais e consulados Artigo 27. Áreas reservadas baixo regulación As áreas reservadas atópanse en toda a cidade, fóra e dentro das zonas de estacionamento regulado. a) Aquelas reservas situadas dentro da área de sistema de estacionamento regulado considéranse fóra da regulación desta Ordenanza durante o horario en que estea vixente a reserva. b) Fóra do dito horario, e dentro do intervalo de tempo regulado, as prazas de aparcamento de reserva poderán estar incluídas dentro da zona e sector en que se encontren situadas e sometidas as normas da presente Ordenanza. c) Aos efectos de control do correcto uso das reservas por parte dos vehículos e persoas autorizadas, terán tal consideración nesta Ordenanza as áreas reservadas para persoas con discapacidade, paradas de autobús e taxi e reservas para ambulancias existentes nas zonas reguladas dentro desta Ordenanza. d) Nos casos en que sexa necesaria a preceptiva autorización de aparcamento, nas áreas reservadas este será o correspondente permiso de estacionamento. Artigo 28. Reservas para persoas con mobilidade reducida a) As reservas para persoas con mobilidade reducida serán as que se encontren perfectamente sinalizadas na vía pública, e de uso exclusivo deste colectivo, sempre e cando se expoña en lugar visible do vehículo o permiso de estacionamento que se sinala no apartado b). b) O permiso de estacionamento o constitúe a “tarxeta de estacionamento para persoas con mobilidade reducida”, que faculta ao seu titular sexa ou non o condutor do vehículo para utilizar, en exclusiva, as zonas de estacionamento reservadas a persoas con mobilidade reducida que, de conformidade coas recomendacións do Consello da Unión Europea, de 4 de xuño de 1.998, adaptarase ao modelo que recolle o Real Decreto 1056/2014, de 12 de decembro, polo que se regulan as condicións básicas de emisión e uso da tarxeta de estacionamento para persoas con discapacidade (BOE 23 de decembro de 2014). Esta tarxeta poderá ser utilizada en todos os Estados membros da Unión Europea nos termos nos que os respectivos concellos comunitarios teñan establecido en materia de ordenación e circulación de vehículos e nas prazas reservadas en calquera de España, con independencia da Comunidade Autónoma na que se teña emitido. c) Estas reservas son de carácter permanente, non estando sometidas a limitación horaria. d) O uso destas reservas non se encontra sometido a tarifa. Artigo 29. Requisitos para a obtención da tarxeta de estacionamento para persoas con mobilidade reducida, documentación a aportar. Serán titulares do dereito a obter a tarxeta de estacionamento as persoas físicas que teñan recoñecida oficialmente a condición de persoa con discapacidade, conforme ao establecido no artigo 4.2 do Texto Refundido da Lei Xeral de Dereitos das Persoas con Discapacidade e da súa Inclusión Social, aprobado por Real Decreto Lexislativo 1/2013, de 29 de novembro, e se atopen nalgunha das seguintes situacións: 1. Que presenten mobilidade reducida, conforme ao anexo II do Real Decreto 1971/1999 de 1971/1999, de 23 de decembro, de procedemento para o recoñecemento, declaración e cualificación do grao de discapacidade, ditaminada polas equipas multiprofesionais de cualificación e recoñecemento do grao de discapacidade.2. Que mostren no mellor ollo unha agudeza visual igual ou inferior ó 0,1 con corrección, ou un campo visual reducido a 10 graos ou menos, ditaminada polas equipas multiprofesionais de cualificación e recoñecemento do grao de discapacidade. Tamén serán titularas destes distintivos de estacionamento as persoas físicas ou xurídicas titulares de vehículos destinados exclusivamente ao transporte colectivo de persoas con discapacidade que presten servizos sociais de promoción da autonomía persoal e de atención á dependencia a que se refire o Real Decreto Lexislativo 1/2013, de 29 de novembro. Para a obtención da tarxeta por primeira vez, o interesado/a ou o seu representante deberá presentar no Rexistro Xeral do Concello ou polo procedemento telemática que ao efecto se habilite, a seguinte documentación: 1) En caso de persoas físicas que teñan recoñecido o grao de discapacidade: a) Solicitude en impreso oficial. b) Fotocopia do DNI ou, para estranxeiros tarxeta de residencia, pasaporte ou documento análogo con validez recoñecida que acredite a personalidade do solicitante. c) No suposto de actuar por representación deberá acreditarse a mesma, aportando fotocopia de identificación do representante e autorización asinada polo representado. d) Dúas fotografías orixinais tamaño carné. e) Fotocopia do permiso de circulación do vehículo que o discapacitado utiliza habitualmente. f) Fotocopia do certificado de discapacidade expedido polo Equipo de Valoración e Orientación de Discapacidades da Consellería competente da Xunta de Galicia. g) Fotocopia do ditame-proposta emitido polo persoal facultativo do Equipo de Valoración e Orientación de Minusvalías (EVO). 2) Para o suposto de persoas físicas ou xurídicas titulares de vehículos destinados exclusivamente ao transporte colectivo de persoas con discapacidade que presten servizos sociais de promoción da autonomía persoa e de atención á dependencia: a. A documentación prevista nos apartados a), b) e c) do suposto anterior. b. Fotocopia da ficha técnica do vehículo. c. Permiso de circulación do vehículo. d. Acreditación de que dito vehículo se destina exclusivamente ao transporte colectivo de persoas con discapacidade que presten servizos sociais de promoción da autonomía persoal e de atención á dependencia. Artigo 30. Dereitos e obrigas dos titulares da tarxeta de estacionamento para persoas con mobilidade reducida e condicións de uso: 1) Serán dereitos dos titulares dos distintivos, os seguintes: a) Reserva de praza de aparcadoiro, previa a oportuna solicitude ao Concello e xustificación da necesidade de acordo coas condicións establecidas, en lugar próximo ao domicilio ou posto de traballo. A praza estará sinalizada co símbolo internacional de accesibilidade. b) Estacionamento nos lugares habilitados para as persoas con discapacidade. c) Estacionamento nas zonas de aparcadoiro de tempo limitado durante o tempo necesario. d) Parada ou estacionamento nas zonas reservadas para carga e descarga, nos termos establecidos na Ordenanza de Circulación e Uso da Vía Pública ou norma que a substitúa, sempre que non se ocasionen prexuízos ós peóns ou ó tráfico. e) Parada en calquera lugar da vía, por motivos xustificados e polo tempo indispensable, sempre que non se ocasionen prexuízos aos peóns ou ao tráfico de acordo coas instrucións dos axentes da autoridade. f) Acceso a vías, áreas ou espazos urbanos con circulación restrinxida a residentes sempre que o destino se atope no interior desa zona.2) Os titulares das tarxetas estarán obrigados a súa correcta utilización, segundo as condicións de uso sinaladas nesta norma.3) Condicións de uso: A tarxeta de estacionamento expedida a prol e en beneficio dunha persoa a título particular para a súa utilización nos vehículos que estea a usar para os seus desprazamentos será persoal e intransferible e utilizada unicamente cando a persoa titular conduza o vehículo ou sexa transportada nel. A tarxeta de estacionamento expedida a prol dunha persoa física ou xurídica, titulares de vehículos destinados exclusivamente ao transporte colectivo de persoas con discapacidade que presten servizos sociais de promoción da autonomía persoal tamén serán persoais e intransferibles, estarán vencelladas a un número de matrícula destes vehículos e será eficaz unicamente cando o vehículo transporte de forma efectiva a persoas que teñan recoñecida oficialmente a condición de persoa con discapacidade. O uso do distintivo está condicionado a que o seu titular manteña os requisitos esixidos para o seu outorgamento. Deberá colocarse no parabrisas dianteiro, de xeito que o seu anverso sexa lexible dende o exterior do vehículo e deberá permitirse o seu exame pola autoridade competente cando esta así o requira. A dita tarxeta concederá á gratuidade para aparcar na zona ORA e o uso das zonas verdes. A posesión do distintivo de estacionamento en ningún caso suporá autorización para estacionar en zonas peonís, en pasos peonís, nos lugares e supostos en que estea prohibido parar, lugares que obstrúan vados ou saídas de emerxencia, zonas acoutadas por razóns de seguridade pública e espazos que reduzan carrís de circulación. Artigo 31. Tarxeta provisional 1. Atendendo a razóns humanitarias, excepcionalmente concederase un distintivo de estacionamento de carácter provisional de vehículos automóbiles ás persoas que presenten mobilidade reducida, aínda que esta non sexa ditaminada oficialmente, por causa dunha enfermidade ou patoloxía de extrema gravidade que supoña fehacientemente unha redución substancial da esperanza de vida que se considera normal para a súa idade e demais condicións persoais, e que razoablemente non permita tramitar en tempo a solicitude ordinaria da tarxeta de estacionamento.2. Para a obtención do distintivo de estacionamento provisional, a acreditación dos extremos enunciados no apartado anterior efectuarase mediante a emisión do correspondente certificado polo persoal médico facultativo dos servizos públicos de saúde, que deberá contar coa validación da inspección dos servizos sanitarios competentes por razón do domicilio da persoa solicitante.3. Aos titulares da tarxeta de estacionamento provisional seralles de aplicación os dereitos, obrigas e condicións de uso regulados nesta norma, durante o tempo que dure a súa concesión.4. A concesión do cartón de carácter provisional terá unha duración máxima dun ano, podendo prorrogarse por un período igual, sempre que se manteñan as condicións iniciais requiridas para o seu outorgamento. Artigo 32. Parada de bus e taxi a) As reservas habilitadas como paradas de bus e taxi serán as que se encontren convenientemente sinalizadas na vía pública, e para uso exclusivo de autobuses e taxis destinados ao servizo público de transporte de pasaxeiros. b) Estas reservas son de horario permanente, no estando sometidas a limitación horaria. c) O uso destas reservas non se encontra sometido a tarifa. Artigo 33. Reservas para ambulancias a) As reservas habilitadas para ambulancias serán as que se encontren convenientemente sinalizadas na vía pública, e para uso exclusivo de ambulancias destinadas ao servizo público de transporte de enfermos. b) Estas reservas son de horario permanente, non estando sometidas a limitación horaria, agás que así se prevea expresamente. c) O uso destas reservas non se encontra sometido a tarifa, cando o centro ao que presten servizo sexa de titularidade pública. Artigo 34. Actividades diferenciadas Denomínanse actividades diferenciadas os servizos prestados por aqueles vehículos que non están suxeitos a esta Ordenanza (limitación temporal e espacial de estacionamento, e pago do mesmo), salvo sinalización específica ou norma en contrario, e sempre que estean prestando o seu servizo. Son, por tanto, actividades diferenciadas: a) Vehículos oficiais das Forzas e Corpos de Seguridade: están exentos das disposicións desta Ordenanza os vehículos oficiais dos Corpos de Seguridade que estean exteriormente identificados, cando se encontren prestando servizo. b) Taxis: están exentos das disposicións desta Ordenanza os vehículos auto-taxi, cando o condutor se encontre presente e prestando o seu servizo. c) Ambulancias: están exentos das disposicións da presente Ordenanza as ambulancias que pertenzan a institucións sanitarias cando estean prestando servizo. Os referidos vehículos deberán estar convenientemente identificados no seu exterior, e o condutor deberá de estar presente. d) Vehículos oficiais de bombeiros: están exentos das disposicións desta Ordenanza os vehículos oficiais de Bombeiros que estean exteriormente identificados e se encontren prestando o seu servizo. Artigo 35. Disposicións comúns 1. O Concello de Santiago poderá efectuar de oficio, cantas comprobacións estime oportunas antes de emitir as tarxetas contempladas na presente Ordenanza, ao obxecto de verificar o cumprimento das condicións e requisitos esixidos nesta.2. Ademais da documentación a que se refire esta Ordenanza e as comprobacións que, no seu caso se fagan, o Concello de Santiago poderá esixir ao interesado que aporte cantos documentos considere necesarios para acreditar calquera extremo que non apareza debidamente xustificado.3. O uso indebido e reiterado da tarxeta ou distintivo, (vehículo non autorizado, fóra de zona ou horario,.) faculta ao Concello de Santiago de Compostela á retirada da mesma e a denegar a renovación durante un período de tempo máximo de ata tres anos, ademais das sancións que, no seu caso, puideran impoñerse.4. Todos os titulares das tarxetas ou distintivos outorgados polo Concello, estarán obrigados a comunicar Concello de Santiago, no prazo de quince días, calquera modificación que atinxe á titularidade dos vehículos, residencia do propietario e demais datos e circunstancias tidas en conta na concesión daquelas. Se non o fixera, o Concello de Santiago estará facultado para retirar a tarxeta e denegar a renovación durante un período máximo de ata tres anos, ademais das sancións que, no seu caso, puidesen impoñerse. Artigo 36. Outras zonas reservadas ou ocupadas Nas zonas ORA poderán establecerse reservas de espazo para actividades e usuarios determinados (persoas con discapacidade, taxis, paradas de bus, carga e descarga, etc.) Os espazos reservados e debidamente sinalizados para carga e descarga, dentro dos sectores de estacionamento regulado, fóra do horario reservado para a mesma, poderán formar parte do estacionamento regulado, cando así se estableza por acordo da Xunta de Goberno Local. Dentro da zona ORA as sinais de carga e descarga incorporarán unha placa coa información de horario de funcionamento. A ocupación de zonas reservadas para o estacionamento de vehículos nas vías públicas que integran a zona ORA, por motivo distinto do estacionamento de vehículos, conlevará o pago dunha tarifa regulada na Taxa número 3.17 aprobada polo órgano competente. As zonas reservadas para estacionamento regulado de vehículos, poderán ser de uso exclusivo de residentes por razón de domicilio, fóra do horario establecido no artigo 11, cando así o acorde a Xunta de Goberno Local. Artigo 37. Disposicións xerais 1. O incumprimento de calquera dos artigos da presente Ordenanza, así como das disposicións que, no seu desenvolvemento, se diten polo órgano competente, terán a consideración de infracción as normas de ordenación do tráfico e circulación, conforme a normativa de procedemento administrativo vixente; en virtude do establecido no Real Decreto Lexislativo 339/1990, de dous de Marzo, Texto articulado da Lei sobre tráfico, Circulación de Vehículos a Motor e Seguridade Viaria (en concreto nos artigos 38.4 e 39.2. b), ou normativa que o substitúa, o seu regulamento de desenvolvemento e demais disposicións legais concordantes.2. As infraccións traerán consigo a imposición de sancións mediante o procedemento legalmente establecido, no Regulamento do Procedemento Sancionador en materia de Tráfico, Circulación de Vehículos a Motor e Seguridade Viaria (Real Decreto 320/1994, de 25 de febreiro) ou que legal ou regulamentariamente o substitúa, o Alcalde ostenta a competencia para a imposición das correspondentes sancións en atención ao establecido no artigo 68.4 do RD Lexislativo 339/1990, de 2 de marzo.3. As denuncias debidas a infracción desta Ordenanza serán efectuadas polos controladores do servizo no exercicio das súas funcións ou funcionarios competentes o efecto.4. No non previsto na presente Ordenanza estarase ao disposto no Real Decreto Lexislativo 339/1990, de 2 de marzo, articulado da Lei sobre Tráfico, Circulación de vehículos a motor e seguridade viaria, e demais normativa que en desenvolvemento da anterior se dite. Artigo 38. Infraccións 1. Considerarase infracción o incumprimento de calquera das determinacións desta Ordenanza.2. As infraccións tipifícanse en Leves, Graves e Moi Graves.3. Serán infraccións leves as especificadas a continuación, sempre que non fora aboado o tícket por exceso de tempo non contratado ou post-pago. a) Estacionar sen o correspondente título habilitante, dispositivo electrónico autorizado ou distintivo de aparcamento ou non telo visible. b) Estacionar tendo rebasado o tempo disposto no título habilitante (ticket), menos de dúas horas nunha praza de aparcamento incluída na zona de regulación de aparcamento (modificada polo pleno da Corporación o 5 de outubro de 2015). c) Volver a estacionar na mesma zona ou non mover o vehículo de zona ou sector por menos de dúas horas, unha vez finalizado o tempo abonado para estacionar e antes de transcorridas as dúas horas de rotación obrigatoria.4. Son infraccións Graves as que a continuación se sinalan: a) Estacionar nunha praza de aparcamento reservada para discapacitados sen ser usuario autorizado. b) Estacionar por máis de dúas horas sen dispoñer da autorización de aparcamento nunha praza de aparcamento incluída na zona de regulación de aparcamento. c) Estacionar tendo rebasado o tempo disposto no título habilitante (tícket), por máis de dúas horas nunha praza de aparcamento incluída na zona de regulación de aparcamento. d) Volver a estacionar na mesma zona ou non mover o vehículo de zona ou sector por máis de dúas horas, unha vez finalizado o tempo abonado para estacionar e antes de transcorridas as dúas horas de rotación obrigatoria. e) Non comunicar ao Concello de Santiago, dentro do prazo de quince días, o cese ou perda dalgunha das condicións que determinaron a concesión da tarxeta ou distintivo. f) Estacionar nunha parada de autobús, taxi, ou reserva de ambulancias, sen estar autorizado. g) Non utilizar debidamente calquera das tarxetas contempladas na presente Ordenanza (utilización por vehículo non autorizado, fóra da zona, fóra do horario, etc.) 5. Infraccións Moi Graves a) Utilizar a tarxeta de residente, unha vez transferida a propiedade do vehículo ao que estaba adscrita. b) Utilizar un tícket, tarxeta ou distintivo de estacionamento manipulado ou falsificado. c) Reiterado incumprimento das normas establecidas na presente Ordenanza. d) Utilizar unha autorización de aparcamento manipulada, non válida ou falsificada ou calquera outro uso fraudulento das tarxetas de aparcamento. Artigo 39. Sancións 1. As infraccións tipificadas nesta Ordenanza serán sancionadas con multa, nas cantidades que se sinalan no apartado 2, 3 e 4 deste artigo. Imporase, ademais, a sanción de retirada da tarxeta de que se trate, se a infracción cometida fora algunha das tipificadas como moi graves no artigo 43, así como as conductas descritas nos artigos 18, 19 e 40.3 non podendo o titular da tarxeta obter outra, da clase que sexa, durante un período máximo de ata tres anos. A duración deste período fixarase en función da existencia de intencionalidade ou reiteración, da natureza dos prexuízos causados ou da reincidencia, por comisión no termo dun ano de máis dunha infracción da mesma natureza, cando así fora declarado por resolución firme.2. As infraccións leves sancionaranse con multa de ata 100 euros.3. As infraccións graves sancionáranse con multa de 200 euros 4. As infraccións moi graves sancionaranse con multa de 500 euros. Artigo 40. Inmobilización e retirada do vehículo 1. Procederase á inmobilización e retirada do vehículo da vía pública e ao seu depósito no lugar que designe a autoridade competente, nos casos contemplados no Real Decreto Lexislativo 6/2015, de 30 de outubro polo que se aproba o Texto Refundido da Lei sobre Tráfico Circulación de vehículos a motor e seguridade viaria e na Ordenanza Xeral de Circulación vixente e nos casos de falta grave ou moi grave contemplados na presente ordenanza.2. A prestación do servizo de retirada de vehículos da vía pública, así como a estancia do mesmo nos depósitos municipais, pasarán a percibir as taxas previstas na Ordenanza fiscal correspondente, que serán satisfeitas antes da devolución do vehículo, e sen prexuízo das sancións que, no seu caso, puideran impoñerse. A Xunta de Goberno Local, previos os informes dos técnicos competentes e a proposta do Concelleiro competente en materia de Tráfico e Mobilidade, poderá: a) Modificar, ben para unha zona concreta ante circunstancias especiais que así o xustifiquen, ou ben para todas as zonas delimitadas de aparcamento ORA no seu conxunto, o horario, a delimitación das zonas, así como as vías e prazas situadas nos distintos sectores de estacionamento limitado. Asemade, poderá tamén realizar ditas modificacións con relación as zonas de residentes. b) Deixar en suspenso, na súa totalidade ou no do seu ámbito territorial, a aplicación da presente ordenanza durante os períodos ou días necesarios, por causas relacionadas ca conxestión do tráfico e os estacionamentos, ou outras circunstancias de interese público. c) Suprimir ou crear as prazas de estacionamento do sistema ORA para a mellor acomodación do viario os usos e tránsitos rodados e peonís execución de obras en dominio público, traslado de contedores de residuos, etc. d) Outorgar o distintivo de residentes, aínda cando non se reúnan todas as condicións sinaladas nos artigos 7 a 9, cando concorran razóns de interese público ou social, debidamente xustificados. As condicións da autorización se recollerán no título. e) Modificar prorrogando ou reducindo, o prazo de vixencia das tarxetas ou distintivos aos que se refire a presente Ordenanza, cando concorran razóns de urxencia ou outras de interese público. O ámbito territorial de aplicación da presente Ordenanza estendese ás zonas e sectores en que actualmente está vixente, sen prexuízo de ulteriores ampliacións reducións ou modificacións que puideran operarse en dito ámbito. Terase en conta en futuros proxectos, construción e xestión de aparcadoiros, así como nas prórrogas ou rescates de concesións xa existentes, bonificacións nas condicións e porcentaxes que se fixen nos pregos de condicións, coma política de priorización do seu uso por parte dos residentes. No non previsto na presente Ordenanza, en canto lle sexa de aplicación, rexerá, con carácter supletorio, o Texto Refundido da Lei de Tráfico, Circulación de vehículos a motor e Seguridade Viaria, aprobado por Real Decreto Lexislativo 339/1990, de 2 de Marzo, o Regulamento Xeral de Circulación, aprobado por Real Decreto 1428/2003, de 21 de novembro e outras disposicións de desenvolvemento. De acordo co disposto no artigo 70.2 da Lei 7/1985 de 2 de abril, reguladora de bases de réxime local, LBRL, a presente Ordenanza entrará en vigor no momento que sexa publicado o seu texto no BOP. ANEXO I ZONA XERAL TEMPO MÁXIMO ESTACIONAMENTO 120 MINUTOS Sector 1 Rotación obrigatoria de dúas horas unha vez rematado o tempo máximo de estacionamento. A ROSA CONCEPCION ARENAL LILIANA MARIBEL PRIDA DE SANTANA DOUTOR TEIXEIRO FERNANDO III O SANTO FREI ROSENDO SALVADO GÓMEZ ULLA HÓRREO NEIRA DE MOSQUERA PEREZ COSTANTÍ PITELOS PRAZA SAN CLEMENTE RAMÓN CABANILLAS REPÚBLICA ARXENTINA SAN CLEMENTE SAN PEDRO DE MEZONZO REPÚBLICA DO SALVADOR RÚA NOVA DE ABAIXO SANTIAGO DE CHILE XOAN CARLOS I DOMINGO GARCÍA SABELL Sector 2 Non existe rotación obrigatoria unha vez rematado o tempo máximo de estacionamento. LILIAN ROSA ITU ANCHICO DOMINGO FONTÁN LAVERDE RUÍZ BERNARDO BARREIRO EDUARDO PONDAL Sector 3 Non existe rotación obrigatoria unha vez rematado o tempo máximo de estacionamento. HOSPITALIÑO XAZMÍNS LOUREIROS COSTA NOVA DE ARRIBA PRAZA DAS PENAS SAN ROQUE SANTA CLARA ZONA CURTA DURACIÓN TEMPO MÁXIMO ESTACIONAMENTO 60 MINUTOS Rotación obrigatoria de dúas horas unha vez rematado o tempo máximo de estacionamento. PRAZA DE ALGALIA DE ABAIXO TRAVESIA DA UNIVERSIDADE PRAZA ENTREPRACIÑAS PRAZA FONTE SECA PRAZA DA UNIVERSIDADE PRAZA MAZARELOS ARCO DE MAZARELOS VIRXE DA CERCA TRAS SAN FIZ DE SOLOVIO Non existe rotación obrigatoria unha vez rematado o tempo máximo de estacionamento. AVENIDA CORUÑA AVENIDA COMPOSTELA AVENIDA DAS BURGAS AVENIDA NOVOA SANTOS AVENIDA DAS CIENCIAS SEMINARIO ESTUDIOS GALEGOS AVENIDA DE VIGO AVENIDA DE LUIS LEGAZ LACAMBRA AVENIDA LOPE GÓMEZ DE MARZOA AVENIDA DOUTOR ANGEL J. ECHEVERRI FONTE DO OURO SAN ROQUE PONTEPEDRIÑA VITE-GUADALUPE SAN PEDRO ALMACIGA ZONA DE ULTREIA SAR SAN LOURENZO PELAMIOS-VISTA ALEGRE SANTA MARTA. OTERO PEDRAIO ZONA MONUMENTAL ZONA ORA ENSANCHE ZONA ORA SAR ZONA ORA CIDADE HISTÓRICA ÁREA ESTACIONAMENTO AVDA. DE FERROL ÁREA ESTACIONAMENTO PONTEPEDRIÑA